Lingvistika teksta
<s>Lingvistika teksta je grana lingvistike koja analizira tekstove jer tekst ima svoju strukturu koja se ne može promatrati kao jednostavna suma rečenica.</s><s>To je relativno mlada disciplina razvijena od šezdesetih godina 20. stoljeća, a uključuje funkcionalne stilove, žanrove, retoriku i stilistiku.</s>

<s>Fokus i zadaci 
Lingvistika teksta promatra npr. razlike izmedu pojedinih jezičnih elemenata u tome koliko izgrađuju odnose unutar teksta, a koliko povezuju tekst s izvanjezičnom situacijom; koliko su specijalizirani za upućivanje na prethodne dijelove teksta, a koliko na dijelove koji u tekstu tek slijede itd.</s><s>Lingvistika teksta polazi od dva lingvistička pristupa tekstu:
 sistemski model teksta temeljen na generativnoj gramatici ;
 komunikacijski model teksta temeljen na pragmatičnoj lingvistici .</s>

<s>Zadaci lingvistike teksta su analiza i klasifikacija tekstova, proučavanje tekstovnih funkcija i percepcije teksta.</s><s>Tekstualna kompetencija pojedinca je sposobnost da segmentira, sažme ili preformulira tekst, bilo usmeni bilo pisani.</s>

<s>Svojstva koja razlikuju tekst od tzv. "ne-teksta" nazivaju se tekstualnošću.</s><s>Najvažnija svojstva su koherencija i kohezija , a to su sve pojave koje pokazuju logičke i formalne odnose između dijelova teksta (dok prvi aspekt označava logičke, drugi se usredotočuje na formalne).</s>

<s>Kohezija teksta 
Pri definiranju teksta ističe se kao jedno od njegovih osnovnih svojstava postojanje kohezivnih odnosa.</s><s>Lingvisti koji proučavaju tekst podrazumijevaju pod kohezijom način na koji su površinske komponente teksta (riječi koje čujemo ili vidimo) uzajamno povezane.</s><s>Detaljniji opis kohezivnih odnosa razlikuje gramatičku koheziju (grammatical cohesion) i leksičku koheziju (lexical cohesion).</s><s>U gramatičku koheziju ubraja se npr. upućivanje (reference), zamjenjivanje (substitution), elipsa (ellipsis), a u leksičku koheziju ubrajaju se opće imenice (general nouns), ponavljanje imenice bilo upotrebom iste riječi bilo upotrebom sinonima i dr.
Uključuje pojave kao što su anafora i katafora, deiksa, tema i rema.</s>

<s>Vidi još 
Korpusna lingvistika
Kvantitativna lingvistika
Funkcionalni stilovi jezika
Riječi na granici punoznačnosti</s>

<s>Izvori</s>

<s>Literatura</s>

<s>. . (COBISS-BH). .</s>

<s>Vanjske veze</s>

<s>Lingvistika</s>

